KB Točmaš
KB Točmaš (rus. КБ Точмаш), A. Nudelmano vardo Tiksliosios mašinų gamybos konstruktorių biuras (rus. Конструкторское бюро точного машиностроения им. А. Э. Нудельмана), OKB-16 – tarybinė, vėliau Rusijos įmonė, kurianti ginklų ir karinės technikos sistemas bei kompleksus, tame tarpe padidinto taiklumo ginklus. Įkurta 1934 m. kaip Sunkiosios pramonės liaudies komisariato Konstruktorių biuras. Vėliau pavadinta OKB-16 arba Kazanės variklių gamyklos Nr.16 NKVD Bandomasis konstravimo biuras (rus. ОКБ НКВД Казанского моторостроительного завода № 16). 1944 m. rugpjūtį pervadintas į OKB-SD (rus. ОКБ-СД). Dabar įeina į holdingą „NPO Vysokotočnyje kompleksy“ (Высокоточные комплексы 'Didelio taiklumo kompleksai').